b'\n_START_ARTICLE_\nIvica Matkovi\xc4\x87 (1913.)\n_START_PARAGRAPH_\nIvica Matkovi\xc4\x87 (Zlarin, 1913. - okolica Celja, 1945.), usta\xc5\xa1ki dopukovnik.\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en 1913. na Zlarinu. Zavr\xc5\xa1io gimnaziju. Zatim je po\xc5\xa1ao na \xc5\xa1kolovanje u \xc4\x8ce\xc5\xa1ku, u Prag, gdje je zavr\xc5\xa1io eksportnu akademiju. Nakon osnivanja NDH u\xc5\xa1ao u Usta\xc5\xa1ku obranu. Tabornik jasenova\xc4\x8dkog usta\xc5\xa1kog tabora, i prije nego je osnovan jasenova\xc4\x8dki logor. Ondje se o\xc5\xbeenio mje\xc5\xa1tankom. Bio je osoba u koju je Maks Luburi\xc4\x87 imao veliko povjerenje te je po\xc4\x8detkom 1942. postao njegovim zamjenikom i opunomo\xc4\x87enikom. Sumnji\xc4\x8di ga se da dok je bio u jasenova\xc4\x8dkom logoru da je po\xc4\x8dinio niz masovnih i pojedina\xc4\x8dnih ubojstava, te na prolje\xc4\x87e i ljeto 1942. godine organizirao otpremanje u logor i likvidacije Srba jasenova\xc4\x8dke Posavine - mje\xc5\xa1tana Jasenovca, U\xc5\xa1tice, Mlake, Jablanca i Donje Gradine. U razdoblju kad je Luburi\xc4\x87 "sklonjen u \'ilegalu\'", obna\xc5\xa1ao je du\xc5\xbenost ravnatelja Ureda III. Od 1943. godine je u Zagrebu, gdje je Luburi\xc4\x87u ostao bliski suradnik sve do kraja rata. Krajem rata po\xc5\xa1ao s kolonom civila, vojnika i du\xc5\xbenosnika prema Austriji. Sredinom 1945. britanske vlasti izru\xc4\x8dile su ga partizanima. Pretpostavlja se da je pogubljen. Najvjerojatnije su ga pogubili svibnja 1945. kod Celja (Slovenija).'